Les versions catalana i castellana d'aquest document van ser publicades en el DOGC núm. 6919, de 23.7.2015.
Ena realitat deth mercat der abitatge en Catalonha, totun, concorren, per un costat, ua fòrta demanda sociau e, per un aute, un important estòc d'abitatges uets que non s'aufrissen e que prejudície grèvaments eth dret des ciutadans ar accès ar abitatge.
En aguest scenari de crisi economica, era adopcion de mesures dirigides a atier es dificultats entà accedir a un abitatge o entà mantier-lo a devengut ua prioritat laguens des politiques sociaus d'abitatge dera Generalitat.
Atau, ja era Lei 18/2007, deth 28 de deseme, deth dret ar abitatge, prevedec es principis e mesures de besonh entà arténher qu'es abitatges desocupadi injustificadaments, en airaus d'acreditat besonh d'abitatges, s'incorporèssen en mercat immobiliari per mejan de tecniques de foment, mès tanben de tecniques d'intervencion administrativa.
Ei contribuent era persona juridica que n'ei titular, e demoren dehòra der impòst, pera via dera exempcion, es entitats deth tresau sector deth hilat d'abitatges d'insercion.
Tanben s'establissen exempcions d'orde objectiu, ei a díder, que prenen en compde era situacion o determinades circonstàncies concurrentes en abitatge.
a) Abitatge: era edificacion fixa destinada ara residéncia de persones fisiques o emplegada damb aguesta finalitat, includidi es espacis e es servicis comuns der immòble a on ei plaçada e es annèxi que i son restacadi, s'a acreditat er acompliment des condicions d'abitabilitat e acomplís era foncion sociau d'aportar as persones que i residissen er espaci, es installacions e es mejans materiaus de besonh entà satisfèr es sòns besonhs personaus ordinaris d'abitatge.
b) Abitatge uet: er abitatge desocupat permanentaments, sense causa justificada, pendent mès de dus ans.
Era renda fixada pera dita orde a d'èster, com que sigue, un 25% inferiora ara de mercat.
Eth calcul deth periòde de dus ans a qué hè referéncia er article 4 s'inície a compdar dera data en qué er abitatge ei a disposicion deth proprietari entà èster ocupat o entà cedir-ne er usatge a un tresau, e non i a cap causa que ne justifique era desocupacion.
En cas des abitatges de naua construccion, se compren que i a disponibilitat entà qu'er abitatge sigue ocupat dempús de tres mesi a compdar dera data deth certificat finau d'òbra.
Causes justificades de desocupacion d'un abitatge
Ar efècte der impòst sus es abitatges uets, son causes justificades de desocupacion d'un abitatge es casi següenti:
Era opcion pera tributacion consolidada e es obligacions formaus derivades d'aguesta tributacion se regulen per via reglamentària.
Son exempti der impòst es abitatges següenti:
a) Es abitatges protegidi damb qualificacion oficiau en vigor, s'era sua desocupacion implique era aplicacion des mecanismes de sancion reguladi pera Lei 18/2007.
c) Es abitatges metudi a disposicion de programes sociaus d'abitatge, convengudi damb es administracions publiques, entà destinar-les a programes de loguèr sociau d'abitatge.
En cas d'abitatges d'usatge toristic cau, ath delà, que siguen inscriti en registre que gerís eth departament competent en matèria de torisme.
Se s'a optat pera tributacion consolidada, era basa imposable ei constituïda peth nombre totau de mètres quarradi des abitatges sometudi ar impòst des quaus son titulares es persones juridiques integrades laguens deth grop fiscau o grop de societats.
Era quòta intègra der impòst sus es abitatges uets s'obten d'aplicar ara basa imposable es tipes de gravamen dera escala següenta:
Es subjèctes passius que destinen part deth sòn parc d'abitatges ath loguèr accessible, dirèctaments o per mejan dera Administracion o d'entitats deth tresau sector, pòden aplicar ua bonificació ena quòta, en percentatge qu'indique era taula següenta, segons eth taus d'abitatges destinadi a loguèr accessible en municipis de Catalonha de demanda fòrta e acreditada, sus eth totau d'abitatges uets sometudi ar impòst.
En cas qu'aguesta bonificacion convergisque damb era de programes d'abitatge accessible, ar efècte de calcul dera bonificacion corresponenta s'an de somar es abitatges destinadi en toti dus programes.
Se modifiquen es apartats 2 e 3 der article 59 dera Lei 4/1997, deth 20 de mai, de proteccion civiu de Catalonha, damb efèctes der 1 de gèr de 2015, que demoren redigidi dera manèra següenta:
Entà toti e cada un des punts der apartat 1 e, laguens de cada punt, entà cada un des elements patrimoniaus plaçadi en tèrmes municipaus diferenti, era quòta a pagar resulte dera aplicacion deth tipe impositiu ara basa imposable determinada entà cada installacion o hilat.
Com que sigue, era soma maximau a pagar per cada installacion o hilat non pòt despassar eth 0,1% dera facturacion d'aquera installacion o hilat, e er impòrt a pagar non pòt despassar en cap de cas es 128.577 èuros entà cada activitat.
S'es enterpreses sometudes ath gravamen son afectades per un plan especiau de proteccion civiu exprèssaments destinat as risqui que ne poguen derivar, era quantitat deth gravamen resulte dera aplicacion deth 0,1% dera facturacion dera installacion o hilat, e er impòrt a pagar non pòt despassar en cap de cas es 128.577 èuros entà cada activitat.
Se modifique er apartat 1 der article 13 dera Lei 21/2005, deth 29 de deseme, de mesures financères, que demore redigit dera manèra següenta:
En cas de manca d'autorizacion, era taxa se merite quan se realize era tòia, era tombòla o era combinacion aleatòria, sens perjudici des responsabilitats que poguen èster exigides per aplicacion dera reglamentacion corresponenta.
S'ahig ua naua letra, era j, ar apartat 1 der article 124 dera Lei 18/2007, deth 28 de deseme, deth dret ath lotjament, damb eth tèxte següent:
«j) Incomplir era obligacion deth titular d'abitatges uets de comunicar ara Agéncia der Abitatge de Catalonha eth nombre e er compde-rendut d'abitatges desocupadi en Catalonha.»
«b) Ua bonificacion deth 10% dera inversió efectuada en periòde d'imposicion en bens der actiu materiau destinats ara proteccion der environament, a condicion qu'entraïne ua melhora des exigéncies establides pera reglamentacion e que siguen includides en programes, convencions o acòrds damb era administracion competenta en matèria d'environament.
Pasimentatge entà evitar emissions difuses.
Ena aplicacion der impòst sus es abitatges uets regís supletòriaments era Lei generau tributària e es normes complementàries que la despleguen.
S'abilite eth Govèrn entà que dicte es disposicions de besonh entà desplegar e aplicar aguesta lei.
Aguesta lei entre en vigor londeman d'auer estat publicada en Diari Oficial de la Generalitat de Catalunya.
Palai dera Generalitat, 21 de junhsèga deth 2015